text: Den er helt gal ude på landet
  10 februar 2015 kl. 17.07
  Lige nu er det nærmest kun landbruget, der sørger for, at der er arbejdspladser i landdistrikterne og i landsbyerne. Mange steder er købmanden, bageren og smeden helt forsvundet.
  Ifølge landbruget egen organisationen Landbrug & Fødevarer, så har 33 procent af alle danske landbrug underskud.
  I hvert femte landbrug, det er 20 procent af alle landmænd, er underskuddet så stort, at der er tale om en regulær økonomisk krise.
  Krisen er så slem, at 15 procent af alle landmænd nu risikerer at gå konkurs.
  I dag var politikere fra Udvalget for Landdistrikter og Øer på besøg i landsbyen Gabøl ved Vojens. Her besøgte de den økologiske mælkeproducent Jette Jacobsen, som vil have politikerne til at gøre noget drastisk nu.
  